《赠望之四首 其二》
明代·何景明

良时不克俱，悠悠子行迈。行迈之何方，乃在万里外。

汎舟涉江之，道远阻湍濑。我心思桂林，倚立增叹嘅。

河清岂无期，奈此日月逝。所愿芳未歇，及兹采荃蕙。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。